**Ministeriet for Fødevarer, Landbrug og Fiskeri**

**Institution:** NaturErhvervstyrelsen

**Kontor/initialer:** Center for Projekttilskud/MEFE

**Dato:** 20. maj 2014

**Til overvågningsudvalget på EHFF**

**Udvælgelses/prioriterings kriterier for Fiskerikontrol, intern:**

Formålet med ordningen er at yde tilskud til monitorering, kontrol, inspektion og håndhævelse af det kommende EHFF program. Ordningen er målrettet myndigheder.

De aktiviteter, der kan støttes, er opbygget omkring art. 76, 2, og er forenelig med den fælles fiskeripolitik. Aktiviteterne skal sikre den nødvendige administrative kapacitet, herunder træning, videreuddannelse, drift (jf. EHFF art 78),IT-udvikling, studier, analyser, workshops og møder. Forsøg og afprøvning samt indkøb af udstyr i forbindelse hermed. Anskaffelse af udstyr til kontrol. Modernisering og anskaffelse af kontrolfartøjer.

De operationer, der i henhold til forordningen er støtteberettigede til Fiskerikontrol, intern, er bl.a.:

1. Indkøb, installation og/eller udvikling af teknologi, der muliggør indsamling, forvaltning, validering, analyse, risikostyring, præsentation og udveksling, udvikling af metoder for prøveudtagning af data vedrørende fiskeri samt tilkobling til tværsektorale dataudvekslingssystemer.
2. Udvikling, indkøb og installation af de komponenter, der er nødvendige for at sikre datatransmission fra de aktører, der er involveret i fiskeri og markedsføring af fiskevarer, til den relevante Medlemsstater og de relevante EU-myndigheder.
3. Gennemførelse af programmer med henblik på udveksling og analyse af data mellem Medlemsstater.
4. Modernisering og indkøb af patruljefartøjer, luftfartøjer og helikoptere, *forudsat at de anvendes til fiskerikontrol mindst 60 pct. af den samlede tid, de er i brug på årsbasis*.
5. Udvikling af innovative kontrol- og overvågningssystemer og gennemførelse af pilotprojekter vedrørende fiskerikontrol.
6. Uddannelses- og udvekslingsprogrammer for personale med ansvar for overvågning og kontrol af samt opsyn med fiskeriaktiviteter.
7. cost-benefit-analyser og vurdering af udførte revisioner og udgifter, som de kompetente myndigheder har afholdt i forbindelse med overvågning, kontrol og opsyn.
8. Initiativer, der kan gøre fiskere og andre aktører mere bevidste om nødvendigheden af at bekæmpe ulovligt, urapporteret og ureguleret fiskeri og om anvendelsen af reglerne i den fælles fiskeripolitik.
9. Driftsomkostninger (jf. EHFF art 78) i forbindelse med levering af forstærket kontrol af bestande, der er omfattet af specifikke kontrol- og inspektionsprogrammer.
10. Programmer forbundet med gennemførelsen af en handlingsplan i overensstemmelse med art. 102, stk. 4, i forordning (EF) 1224/2009.

# Kriterier for prioritering af ansøgninger. Kriterierne vægtes ens:

* Ansøgninger, som er modtaget inden ansøgningsfristens udløb, og opfylder betingelserne for tilskud.
* Støtten skal gå til tilpasning, udvikling og anskaffelse af IT-systemer, som følge af fiskerireformen
* Støtten skal gå til opgaver i.h.t. sikring af datakvalitet
* Støtten skal gå til opgaver i.h.t. præsentation, analyser og risiko styring, herunder SCIP-aktiviteter
* Støtten skal gå til anskaffelse af udstyr til kontrol, herunder anskaffelse og modernisering af kontrolfartøjer mv.
* Støtten skal gå til awareness-kampagner i.f.t. erhvervet.

**Ministeriet for Fødevarer, Landbrug og Fiskeri**

**Institution:** NaturErhvervstyrelsen

**Kontor/initialer:** Center for Projekttilskud/MEFE

**Dato:** 20. maj 2014

**Udvælgelses/prioriterings kriterier for Fiskerikontrol, ekstern (Sporbarhed):**

Ordningen fokuserer på projekter modtaget i 2014 og nedenstående udvælgelseskriterier vil således **kun gælde for 2014**. Der vil blive lavet nye udvælgelseskriterier for efterfølgende ansøgningsrunder under Fiskerikontrol, ekstern.

Ordningen er bygget op på art. 76, 2 b

Formålet med ansøgningerne under ordningen for 2014 er at:

* yde tilskud til investering i elektroniskudstyr, der fremmer implementeringen af kontrolforordningens sporbarheds-og vejeregler.
* Aktiviteten er forenelig med den fælles fiskeripolitik.

Ansøgere kan være fiskerifartøjsejere, samlecentraler, auktionshuse, forarbejdningsvirksomheder og detailledet.

Ordningen har tidligere kørt under andre rammer, men for kontinuerlighedens skyld vil det udstyr der er tilskudsberettiget, være det samme som tidligere:

Dette inkluderer:

• Scannere

• Stregkode læsere

• Stregkode printere

• Vejeudstyr

• Standard software og udvikling af software

• RFID tags og læsere

• Elektroniske chips eller lignende (til tags, fiskekasser, etc.)

• Teknisk assistance til software (kan dækkes i to år efter installering)

Der kan ikke anmodes om tilskud til udgifter til:

• Projektledelse

• Løn

• Rejse, overnatning og forplejning

• Forskning og udvikling

• Drift og vedligeholdelse, så som telekommunikation etc.

Der kan anmodes om tilsagn til udgifter til indkøb, udvikling og installering (inkl. konsulenthonorar) af sporbarhedssystemer.

Dette gælder dog ikke udvikling af en database. Der er via Fiskeriudviklingsfonden (EFF) ydet støtte til udviklingen af en central sporbarhedsdatabase (SIF). Derfor kan der i nærværende ordning ikke opnås refusion til udgifter i forbindelse med opbygning af endnu en database i Danmark.

Ansøger skal kunne påvise teknisk og økonomisk levedygtighed for virksomheden og projektet, efter at projektet er gennemført.

# Kriterier for prioritering:

Ansøgninger, som er modtaget inden ansøgningsfristens udløb, og som opfylder betingelserne for tilskud, prioriteres i følgende rækkefølge:

- Ansøgninger vedrørende opfyldelse af sporbarheds-og vejeregler

- Ansøgningen *skal* vedrører en af de udgifter, der er nævnt som støtteberettiget

- Hvis der ikke er tilstrækkelige midler til at imødekomme alle ansøgninger, tilpasses tilskudssatsen.